Ljósið fekk góð úrslit til FM-yngri 2016 So er FM-yngri farið afturum, og sigast kann, at kappingin gekk væl hjá Ljósinum. 16. apríl var kappast í øllum amboðum, og heiðursmerki vóru handaði til nr. 1, 2, og 3 samanlagt í øllum amboðum, tvs. at FM vinnari fyri pinkur, piltar, smágentur og smádreingir skuldi finnast. Vit kunnu fegnast um, at Bjarki Johannessen er føroyameistari hjá piltum. Hann megnaði at vinna kappingina samanlagt. Hjartaliga tillukku við tí, Bjarki: 0) Seinna dagin vóru tað 10 íðkarir, sum vóru innan fyri topp 6 í einstøku amboðunum fyrradagin, ið sostatt skuldu kappast aftur. Ljósið-íðkararnir megnaðu at fáa 4 gull, 3 silvur og 5 bronsu. Síðani í fjør hava dreingirnir tikið seg serliga nógv fram og eisini nýggju fimleikararnir eru komnir væl eftir tí. Hjartaliga til lukku, okkara dugnaligu børn. Vit í felagnum eru errin av tykkum: 0) Og stóra tøkk til tykkum øll, ið hava hjálpt til at baka køkur, staðið í kaffisølu, selt atgongumerkir, rokna og rudda amboð. Túsund takk fyri tað. Næsta vikuskiftið fara okkara eldru íðkarar at royna seg til FM og verður kappingin í Fimi. Les meiri um skránna her Loppurnar til Special Olympics Síðan 2004 hevur Fimleikafelagið Ljósið í Havn havt eitt fimleikalið, sum kallast Loppurnar. Hetta er eitt lið fyri børn og ung við menningartarni og nú fer liðið til Special Olympics, sum verður hildin 2. hvørt ár í Danmark og luttaka vanliga uml. 400 ítróttafólk. Í ár verður Special Olympics í Holstebro í døgunum 20-22 mai. Loppurnar eru 8 í tali og hava tveir venjarar-Nena Thomsen og Anna Tórun Thomsen. Estetiska unglingaliðið Hydra fer til Barcelona at kappast Okkara unglingalið Hydra gjørdist besta unglingaliðið í steypakappingini og vunnu umframt heiðurin og steypið eisini eina uttanlandsferð frá Fimleikasambandinum. Nú er avgjørt, at tær fara til altjóða kapping fyrst í mai í Barcelona. Les meiri her Summarfimleikur Nýtt fyrireikingarlið í amboð er úttikið og tað byrjaði beint fyri páskir. Vit vænta at hava úttøku til kappingarlið í amboð seint í juni og kunna um hetta her á heimasíðuni. Estetiski summarfimleikurin byrjar eftir hvítusunnu, tá FM er av, og endar við úttøku seint í juni. Hetta kunna vit eisini um her. Ljósið hevur eitt stórt virksemið, sum fevnir um alskyns FM-eldri verður 30. apríl og 1. mai 2016 í Fimi Kappast verður í øllum amboðum. 4 amboð á kvinnusíðuni og 6 á mannfólkasíðuni. Fyrra dagin verður tað tann, sum er best/ur í øllum amboðum samanlagt, sum vinnur, meðan seks teir bestu íðkararnir í hvørjum